- Jeg var nu ikke meget for, at skrive en bog om mig selv. Jeg kommer fra en kultur, hvor man ikke sådan stiller sig an, siger Allan Olsen. Efter fyrre år som sangskriver og musiker fortæller han nu om sin opvækst. Han beretter om de småkår han voksede op under på husmandsstedet Grøntholt et par kilometer uden for Frederikshavn. Han fortæller også åbent og ærligt om den store skyldfølelse, der har fulgt ham i mange år, og hvad der udløste skammen. Bogen er første del af selvbiografien. I anden del vil han spole tilbage i sin lange odyssé anden del i musikken. Se mere i videoen ovenfor.
Onsdag udkommer bogen 'Tilfældigt Strejfet' skrevet af sanger og musiker Allan Olsen. Vi mødte ham til en snak om hans nye værk.